pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“สุริยะ” สั่งคุมเข้มเครื่องเล่นสนามต้องได้มาตรฐาน เตรียมบังคับใช้ 21 ธันวาคม 2565 นี้
วันศุกร์ที่ 14 ตุลาคม 2565
“สุริยะ” สั่งคุมเข้มเครื่องเล่นสนามต้องได้มาตรฐาน เตรียมบังคับใช้ 21 ธันวาคม 2565 นี้
“สุริยะ” สั่งคุมเข้มเครื่องเล่นสนาม ทั้งชิงช้า กระดานลื่น ม้าหมุน และอุปกรณ์โยก ต้องได้มาตรฐาน ลั่นเด็กๆ ต้องปลอดภัย กําชับ สมอ. แจ้งผู้ประกอบการยื่นขออนุญาต ก่อนกฎหมายจะมีผลบังคับใช้  21 ธันวาคม 2565 นี้
นายสุริยะ จึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าหลังจากที่คณะกรรมการมาตรฐานผลิตภัณฑ์อุตสาหกรรม(กมอ.)ได้เห็นชอบเมื่อวันที่19มกราคม2564ให้เครื่องเล่นสนาม4รายการได้แก่ชิงช้ากระดานลื่นม้าหมุนและอุปกรณ์โยกเป็นสินค้าควบคุมเพื่อคุ้มครองความปลอดภัยแก่เด็กๆเนื่องจากเครื่องเล่นสนามเป็นเครื่องเล่นที่มีอยู่ในศูนย์พัฒนาเด็กเล็กและโรงเรียนประถมศึกษาทั่วประเทศซึ่งเป็นสาเหตุหนึ่งที่ทําให้เกิดอุบัติเหตุกับเด็กๆอยู่บ่อยครั้งผมจึงสั่งการให้สมอ.เร่งรัดดําเนินการประกาศให้เครื่องเล่นสนามทั้งชิงช้ากระดานลื่นม้าหมุนและอุปกรณ์โยกเป็นสินค้าควบคุมเพื่อให้เกิดความปลอดภัยกับเด็กๆซึ่งขณะนี้สมอ.ได้ดําเนินการตามขั้นตอนจนถึงการประกาศใช้มาตรฐานแล้วโดยจะมีผลบังคับใช้ในวันที่21ธันวาคม2565นี้ซึ่งผู้ประกอบการทุกรายทั้งผลิตและนําเข้าจะต้องผลิตและนําเข้าเครื่องเล่นสนามที่ได้มาตรฐานเท่านั้นโดยเฉพาะโครงสร้างและปริมาณโลหะหนักที่เป็นส่วนประกอบจะต้องไม่เกินเกณฑ์ที่มาตรฐานกําหนดไว้ซึ่งการบังคับใช้กฎหมายดังกล่าวจะช่วยลดความเสี่ยงอันตรายต่อเด็กๆได้อย่างมีประสิทธิภาพ”นายสุริยะฯกล่าว
ด้านนายบรรจงสุกรีฑาเลขาธิการสํานักงานมาตรฐานผลิตภัณฑ์อุตสาหกรรมกล่าวเพิ่มเติมว่ามาตรฐานดังกล่าวจะควบคุมความปลอดภัยของวัสดุที่ใช้ความแข็งแรงของโครงสร้างสีที่ใช้ทาสารเคลือบและสารตกแต่งผิวจะต้องมีปริมาณธาตุและโลหะหนักได้แก่พลวงสารหนู แบเรียม แคดเมียม โครเมียมตะกั่ว ปรอทและซิลิเนียมไม่เกินเกณฑ์ที่มาตรฐานกําหนดเพื่อให้เด็กปลอดภัยจากการสัมผัสและการหายใจรวมทั้งมีการควบคุมด้านความปลอดภัยของโครงสร้างเครื่องเล่นสนามชิงช้ากระดานลื่นม้าหมุนและอุปกรณ์โยกจะต้องผ่านเกณฑ์ที่มาตรฐานกําหนดเช่น มีความมั่นคงแข็งแรงสามารถรับน้ําหนักได้ ต้องยึดติดกับพื้นแบบถาวรโดยต้องมีคําเตือนแสดงข้อความว่า“หากไม่ได้ทําการยึดติดกับพื้นอาจเป็นอันตรายถึงชีวิต” มีระยะการตกถึงพื้นสูงไม่เกินเกณฑ์ที่มาตรฐานกําหนด กระดานลื่นต้องมีความลาดชันไม่เกิน50องศา ต้องมีผนังด้านข้างทั้งสองด้านของกระดานลื่นเพื่อป้องกันเด็กตกลงมา สลักเกลียวและแป้นเกลียวต้องยึดติดแน่นไม่หลุดออกได้ในขณะที่เด็กเล่นอยู่ และเครื่องเล่นต้องไม่มีช่องว่างหรือรูที่ทําให้นิ้วของเด็กเข้าไปติดได้เป็นต้นทั้งนี้สมอ.ได้เตรียมความพร้อมให้ผู้ทําและนําเข้าเครื่องเล่นสนามในประเทศไทยจํานวน28รายปรับปรุงกระบวนการทําเครื่องเล่นสนามให้เป็นไปตามมาตรฐานและเตรียมพร้อมในการยื่นขออนุญาตเพื่อให้สามารถดําเนินธุรกิจได้อย่างต่อเนื่องหากผู้ประกอบการฝ่าฝืนทําโดยไม่ได้รับอนุญาตจะมีโทษจําคุกไม่เกิน2ปีปรับไม่เกิน2ล้านบาทหรือทั้งจําทั้งปรับส่วนการแสดงเครื่องหมายมาตรฐานโดยไม่ได้รับอนุญาตมีโทษจําคุกไม่เกิน1ปีปรับไม่เกิน1ล้านบาทหรือทั้งจําทั้งปรับและโทษฐานมีไว้เพื่อจําหน่ายมีโทษจําคุกไม่เกิน6เดือนปรับไม่เกิน5แสนบาทหรือทั้งจําทั้งปรับเลขาธิการสมอ.กล่าว
14ตุลาคม2565
รัฐบาลไทย-ข่าวทำเนียบรัฐบาล-สักขีพยานลงนามความร่วมมือส่งเสริมผู้ประกอบการไทย
วันจันทร์ที่ 31 ตุลาคม 2565
สักขีพยานลงนามความร่วมมือส่งเสริมผู้ประกอบการไทย
สักขีพยานลงนามความร่วมมือส่งเสริมผู้ประกอบการไทย
31 ตุลาคม 2565 - ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ได้รับมอบหมายจากรัฐมนตรีว่าการกระทรวงดิจิทัลเพื่อเศรษฐกิจและสังคม ร่วมเป็นสักขีพยาน ลงนามข้อตกลงความร่วมมือ “การส่งเสริมผู้ประกอบการไทยสู่การเรียนรู้ตลอดชีวิตในการพัฒนาทักษะด้านดิจิทัลด้วยเครื่องมือและกระบวนการดิจิทัล” ระหว่าง ผศ.ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล หรือ ดีป้า และ นายเอทูล ทูลิ กรรมการผู้จัดการ เอสเอพี อินโดไชน่า หวังให้ผู้ประกอบการไทยสามารถเข้าถึงดิจิทัลโซลูชันระดับโลก และก่อให้เกิดการแลกเปลี่ยนองค์ความรู้ต่อการพัฒนาอุตสาหกรรมดิจิทัลของทั้งสองประเทศ ณ โรงแรมเรเนซองส์ กรุงเทพฯ
********************
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมงาน “Digital Transformation 2022” บรรยายหัวข้อ “PDPA Basic Human Rights in Digital World”
วันพุธที่ 7 กันยายน 2565
รองปลัดกระทรวงดิจิทัลฯ ร่วมงาน “Digital Transformation 2022” บรรยายหัวข้อ “PDPA Basic Human Rights in Digital World”
รองปลัดกระทรวงดิจิทัลฯ ร่วมงาน “Digital Transformation 2022” บรรยายหัวข้อ “PDPA Basic Human Rights in Digital World”
เมื่อวันที่ 6 กันยายน 2565 ดร.เวทางค์ พ่วงทรัพย์ รองปลัดกระทรวงดิจิทัลฯ ปฎิบัติหน้าที่ เลขาธิการคณะกรรมการคุ้มครองข้อมูลส่วนบุคคล ร่วมงาน“Digital Transformation 2022” โดยเป็นวิทยากรบรรยายในหัวข้อ “PDPA Basic Human Rights in Digital World” จัดโดย มหาวิทยาลัยขอนแก่น
การบรรยาย มีวัตถุประสงค์ เพื่อเสริมสร้างความรู้ความเข้าใจเกี่ยวกับสาระสําคัญของ พ.ร.บ. คุ้มครองข้อมูลส่วนบุคคลฯ (PDPA) โดยเฉพาะในประเด็น ความสัมพันธ์ของ PDPA กับรัฐธรรมนูญ สิทธิขั้นพื้นฐานของประชาชน และโลกในยุคดิจิทัล รวมทั้งแนวทางปฏิบัติเพื่อให้เป็นไปตามข้อกําหนดใน PDPA และได้มีการตอบข้อซักถาม
*************************
รัฐบาลไทย-ข่าวทำเนียบรัฐบาล-​ทบ. เพิ่มรถทหารบริการรับ – ส่ง ปชช. ๑๖ เขต กทม.  เร่งขุดลอกวัชพืชเปิดทางน้ำตามแผนป้องน้ำท่วม
วันจันทร์ที่ 12 กันยายน 2565
​ทบ. เพิ่มรถทหารบริการรับ – ส่ง ปชช. ๑๖ เขต กทม.  เร่งขุดลอกวัชพืชเปิดทางน้ําตามแผนป้องน้ําท่วม
กองทัพบกยังคงช่วยลดผลกระทบของประชาชนที่ได้รับความเดือดร้อน
จากฝนตกหนักอย่างต่อเนื่อง โดยเฉพาะในพื้นที่ กทม.และปริมณฑล หลังจากได้ส่งรถยนต์บรรทุกขนาดใหญ่ (FTS) พร้อมเจ้าหน้าที่ประจํารถ ไปประจําเตรียมพร้อมใน ๑๑ เขต กทม. ตั้งแต่ ๗ ก.ย. ๖๕
โดยเมื่อคืนที่ผ่านมา ได้นํารถ FTS ออกให้บริการรับ-ส่งประชาชนในพื้นที่น้ําท่วมขังบริเวณ เขตหลักสี่, บางเขน, ถ.พหลโยธิน, ถ.แจ้งวัฒนะ - ปากเกร็ด, เมืองทองธานี จ.นนทบุรี ซึ่งส่วนใหญ่เป็นการเดินทางไป-กลับจากการทํางาน ภาพรวมสามารถรับ-ส่งได้เป็นระยะไม่แออัด เสริมการบริการของรถสาธารณะ และประชาชนส่วนใหญ่ให้การตอบรับ
ล่าสุดในวันนี้กองทัพบกโดยกองทัพภาคที่ ๑ ได้เพิ่มจํานวนรถยนต์บรรทุกขนาดใหญ่เพื่อประจําเตรียมรับสถานการณ์ที่สํานักงานเขต อีก ๕ เขต รวม ๑๖ เขต ได้แก่ เขตดินแดง, สะพานสูง, จอมทอง, คลองเตย, พระโขนง, วัฒนา, สาทร, บางบอน, บางแค, มีนบุรี, บึงกุ่ม, วังทองหลาง, หลักสี่, บางเขน, สายไหม และดอนเมือง ทั้งนี้ พลเอก ณรงค์พันธ์ จิตต์แก้วแท้ ผู้บัญชาการทหารบก ได้สั่งการให้กรมสรรพาวุธทหารบกจัดเตรียมบันไดเหล็กขึ้น-ลงนําไปติดตั้งด้านท้ายของรถเพิ่มเติม เพื่ออํานวยความสะดวกให้กับประชาชนยิ่งขึ้น
รัฐบาลไทย-ข่าวทำเนียบรัฐบาล-การท่าเรือแห่งประเทศไทย มอบเงินเยียวยาให้ผู้ประกอบการกว่า 265 ล้านบาท จากปัญหาขาดแคลนตู้สินค้าช่วงการแพร่ระบาดของโรคติดเชื้อไวรัส COVID-19
วันพุธที่ 26 ตุลาคม 2565
การท่าเรือแห่งประเทศไทย มอบเงินเยียวยาให้ผู้ประกอบการกว่า 265 ล้านบาท จากปัญหาขาดแคลนตู้สินค้าช่วงการแพร่ระบาดของโรคติดเชื้อไวรัส COVID-19
...
การท่าเรือแห่งประเทศไทย มอบเงินเยียวยาให้ผู้ประกอบการกว่า 265 ล้านบาท จากปัญหาขาดแคลนตู้สินค้าช่วงการแพร่ระบาดของโรคติดเชื้อไวรัส COVID-19
เมื่อวันที่ 25 ตุลาคม 2565 นายเกรียงไกร ไชยศิริวงส์สุข ผู้อํานวยการการท่าเรือแห่งประเทศไทย (กทท.) กระทรวงคมนาคม พร้อมด้วยผู้บริหาร กทท. จัดพิธีมอบเงินเยียวยาการแก้ไขปัญหาการขาดแคลนตู้สินค้าในส่วนของท่าเรือกรุงเทพ (ทกท.) และท่าเรือแหลมฉบัง (ทลฉ.) จํานวนเงินทั้งสิ้น 265,298,750 บาท ตามนโยบายของรัฐบาลโดยนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม เพื่อช่วยเหลือผู้ประกอบการในช่วงสถานการณ์การแพร่ระบาดของโรคติดเชื้อไวรัส COVID-19 ภายในงาน Dinner Talk ของสมาคมเจ้าของและตัวแทนเรือกรุงเทพ (BSAA) ณ โรงแรมบันยันทรี กรุงเทพฯ
ผู้อํานวยการ กทท. เปิดเผยว่า ตามมติคณะรัฐมนตรี เมื่อวันที่ 21 กันยายน 2564 ให้ กทท. มอบเงินช่วยเหลือจากการจัดสรรงบประมาณรายจ่ายประจําปีงบประมาณ พ.ศ. 2564 งบกลาง รายการเงินสํารองจ่ายเพื่อกรณีฉุกเฉินหรือจําเป็น ให้ไปตามนโยบายรัฐบาลในการแก้ไขปัญหาจากสถานการณ์การแพร่ระบาดของโรคติดเชื้อไวรัส COVID-19 ส่งผลให้เกิดภาวการณ์ขาดแคลนตู้สินค้าทั่วโลกกระทบต่อผู้ประกอบการภายในประเทศไทยเป็นอย่างมาก โดยในครั้งนั้น กทท. ได้รับมอบหมายให้ดําเนินการจ่ายเงินเยียวยาฯ โดยปรับลดค่าภาระตู้สินค้าเปล่าขาเข้าผ่าน ทกท. และชดเชยค่ายกขนตู้สินค้าเปล่าขาเข้าผ่าน ทลฉ. ในอัตรา 1,000 บาท ต่อทีอียูเป็นระยะเวลา 3 เดือน (ช่วงเดือนมกราคม - เดือนมีนาคม 2564) จํานวนเงินทั้งสิ้น 265,298,750 บาท จึงเป็นที่มาของการจัดพิธีมอบเงินเยียวยาฯ ในวันนี้ โดย กทท. จะมอบเงินเยียวยาชดเชยค่าภาระตู้สินค้าเปล่าให้แก่ผู้ประกอบการเจ้าของตู้ที่นําเข้าตู้สินค้าเปล่าผ่านเข้าท่าที่ ทกท. และ ทลฉ. จํานวน 38 หน่วยงาน อาทิ บริษัท เมดิเตอร์เรเนียน ชิปปิ้ง (ประเทศไทย) จํากัด บริษัท เอส เอ็ม ไลนส์ เอเจนซี (ประเทศไทย) จํากัด บริษัท เคเอ็มทีซี (ประเทศไทย) จํากัด บริษัท วันไฮไลนส์ (ประเทศไทย) จํากัด บริษัท เอเวอร์กรีน ชิปปิ้ง เอเยนซี่ (ไทยแลนด์) จํากัด บริษัท โอโอซีแอล (ไทยแลนด์) จํากัด บริษัท ฮวง เอ ชิพปิ้ง (ประเทศไทย) จํากัด บริษัท โอเซี่ยนเน็ตเวิร์ค พีทีอี จํากัด บริษัท ซีเอ็มเอ ซีจีเอ็ม (ประเทศไทย) จํากัด บริษัท เอชเอ็มเอ็ม (ประเทศไทย) จํากัด บริษัท คอสโก้ ชิปปิ้งไลน์ (ไทยแลนด์) เป็นต้น
นอกจากนี้ ภายในงานมีการเสวนาโดยผู้อํานวยการ กทท. เพื่อถ่ายทอดวิสัยทัศน์ แนวทางการดําเนินงาน พร้อมตอบข้อซักถามต่าง ๆ ของผู้บริหารสายการเดินเรือ ผู้นําเข้า - ส่งออก บริษัทชั้นนําของไทย เพื่อนําข้อเสนอแนะไปปรับใช้ในการให้บริการของ กทท. ที่จะตอบโจทย์ผู้ใช้บริการให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-ครม.อนุมัติตั้งกองทุนพัฒนาวิสาหกิจ ยกระดับประสิทธิภาพของกองทุนพัฒนาเอสเอ็มอีตามแนวประชารัฐ (เดิม) เพื่อช่วยเหลือแหล่งทุนให้ SMEs อุตสาหกรรมเป้าหมาย
วันอังคารที่ 18 ตุลาคม 2565
ครม.อนุมัติตั้งกองทุนพัฒนาวิสาหกิจ ยกระดับประสิทธิภาพของกองทุนพัฒนาเอสเอ็มอีตามแนวประชารัฐ (เดิม) เพื่อช่วยเหลือแหล่งทุนให้ SMEs อุตสาหกรรมเป้าหมาย
ครม.อนุมัติตั้งกองทุนพัฒนาวิสาหกิจ ยกระดับประสิทธิภาพของกองทุนพัฒนาเอสเอ็มอีตามแนวประชารัฐ (เดิม) เพื่อช่วยเหลือแหล่งทุนให้ SMEs อุตสาหกรรมเป้าหมาย
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 18 ตุลาคม 2565 ว่า ที่ประชุมครม. มีมติเห็นชอบการขอจัดตั้งกองทุนพัฒนาวิสาหกิจ ตามร่าง พ.ร.บ. กองทุนพัฒนาวิสาหกิจ พ.ศ. .... ตามที่คณะกรรมการนโยบายการบริหารทุนหมุนเวียนเสนอ โดยการจัดตั้งกองทุนพัฒนาวิสาหกิจ จะเป็นการยกระดับการดําเนินงานของกองทุนพัฒนาเอสเอ็มอีตามแนวประชารัฐ (เดิม) ให้มีประสิทธิภาพและคล่องตัวมากยิ่งขึ้น โดยจะเน้นการส่งเสริมสนับสนุนให้ความช่วยเหลือด้านเงินทุนและเพิ่มช่องทางเข้าถึงแหล่งเงินทุนให้กับวิสาหกิจที่มีศักยภาพ โดยมุ่งเน้นการให้กู้ยืมและให้ความช่วยเหลือแก่ผู้ประกอบการ SMEs ในอุตสาหกรรมเป้าหมาย และเป็นนิติบุคคลที่ไม่ใช่คนต่างด้าวเพื่อให้เพิ่มประสิทธิภาพและขีดความสามารถของผู้ประกอบการ รวมทั้งสนับสนุนการดําเนินงานเกี่ยวกับการแก้ไขปัญหาและพัฒนาวิสาหกิจ
น.ส. ทิพานัน กล่าวว่า กองทุนพัฒนาวิสาหกิจเป็นกองทุนที่ตั้งใหม่แทนกองทุนพัฒนาเอสเอ็มอีตามแนวประชารัฐ (เดิม) มีกลไกที่แก้ไขข้อขัดข้องของกองทุนเดิมให้หมดไป ซึ่งกองทุนนี้จัดตั้งขึ้นเพื่อมุ่งเน้นการพัฒนาด้านมาตรฐาน การเพิ่มผลิตภาพและนวัตกรรมของผู้ประกอบการวิสาหกิจขนาดกลางและขนาดย่อมที่เป็นนิติบุคคลที่ประกอบกิจการ 10 อุตสาหกรรมเป้าหมาย (10 S-Curve) รวมถึงอุตสาหกรรมเป้าหมายตามนโยบายของรัฐบาลที่จะเกิดขึ้นในอนาคต
" กองทุนจะส่งเสริมสนับสนุน ให้ความช่วยเหลือด้านเงินทุน และเพิ่มช่องทาง เข้าถึงแหล่งเงินทุนให้กับวิสาหกิจที่มีศักยภาพ โดยมุ่งเน้นการให้ กู้ยืมและให้ความช่วยเหลือแก่ SMEs ซึ่งเป็นอุตสาหกรรมเป้าหมายและเป็นนิติบุคคลที่ไม่ใช่คนต่างด้าวให้มีประสิทธิภาพ และเพิ่มขีดความสามารถในการแข่งขัน รวมทั้งสนับสนุนการดําเนินงานอื่นๆ ที่เกี่ยวกับการแก้ไขปัญหาและพัฒนาวิสาหกิจตามที่ คกก. บริหารกองทุน เห็นสมควรด้วย" น.ส. ทิพานัน กล่าว
น.ส.ทิพานัน กล่าว ในการบริหารงานและแหล่งเงินทุนจะมีความโปร่งใส ต้องมีการแสดงรายละเอียดของการบริหารทุนหมุนเวียน เช่น การบริหารกระแสเงินสดรับ-จ่ายจากการให้กู้ยืมแก่กลุ่มเป้าหมายในแต่ละปีหรือระบุให้ชัดเจนว่ามีแหล่งเงินทุนมาจากแหล่งใด และต้องช่วยเหลือแก่ SMEs อุตสาหกรรมเป้าหมายอย่างแท้จริง
รัฐบาลไทย-ข่าวทำเนียบรัฐบาล-ปลัดมหาดไทย และนายกสมาคมแม่บ้านมหาดไทย นำคณะผู้บริหารระดับสูง มท. ร่วมถวายความอาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร ณ บริเวณประตูมณีนพรัตน์ พระบรมมหาราชวัง
วันพุธที่ 21 กันยายน 2565
ปลัดมหาดไทย และนายกสมาคมแม่บ้านมหาดไทย นําคณะผู้บริหารระดับสูง มท. ร่วมถวายความอาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร ณ บริเวณประตูมณีนพรัตน์ พระบรมมหาราชวัง
ปลัดกระทรวงมหาดไทย และนายกสมาคมแม่บ้านมหาดไทย นําคณะผู้บริหารระดับสูง มท. ร่วมถวายความอาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร ณ บริเวณประตูมณีนพรัตน์ พระบรมมหาราชวัง
วันนี้ (20 ก.ย. 65) เวลา 08.30 น. ที่บริเวณประตูมณีนพรัตน์ พระบรมมหาราชวัง นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร นายประยูร รัตนเสนีย์ อธิบดีกรมส่งเสริมการปกครองท้องถิ่น นายพรพจน์ เพ็ญพาส อธิบดีกรมโยธาธิการและผังเมือง นายสมคิด จันทมฤก อธิบดีกรมการพัฒนาชุมชน นําคณะผู้บริหารในสังกัดกระทรวงมหาดไทย คณะกรรมการบริหารสมาคมแม่บ้านมหาดไทยและสมาชิก ข้าราชการ และบุคลากรในสังกัดกระทรวงมหาดไทย รวมกว่า 100 คน เข้าร่วมถวายความอาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้หน่วยราชการในพระองค์ จัดพิธีถวายความอาลัยหน้าพระบรมฉายาลักษณ์ในพระราชพิธีพระบรมศพของสมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งทางสํานักพระราชวัง จะประดิษฐานพระบรมฉายาลักษณ์สมเด็จพระราชินีนาถเอลิซาเบธที่ 2 แห่งสหราชอาณาจักร ณ บริเวณประตูมณีนพรัตน์ พระบรมมหาราชวัง แขวงพระบรมมหาราชวัง เขตพระนคร กรุงเทพฯ ระหว่างวันที่ 19 – 25 กันยายน 2565
นายสุทธิพงษ์ จุลเจริญ ปลัดกระทรวงมหาดไทย กล่าวว่า ตามที่สํานักพระราชวังบักกิงแฮม ได้ออกแถลงการณ์ เมื่อวันพฤหัสบดีที่ 8 กันยายน 2565 เวลา 18.30 น. ตามเวลาท้องถิ่น หรือตรงกับเวลา 00.30 น. วันศุกร์ตามเวลาในประเทศไทย ระบุว่า สมเด็จพระราชินีนาถเอลิซาเบธที่ 2 เสด็จสวรรคตด้วยพระอาการสงบ ที่พระตําหนักบัลมอรัลในสกอตแลนด์ เมื่อช่วงเย็นวันพฤหัสบดีตามเวลาท้องถิ่น ด้วยพระชนมพรรษา 96 พรรษา สําหรับ พระราชพิธีพระบรมศพ สมเด็จพระราชินีนาถเอลิซาเบธที่ 2 จัดขึ้นเมื่อวันที่ 19 กันยายน 2565 ณ มหาวิหารเวสต์มินสเตอร์ กรุงลอนดอน
ในโอกาสนี้ ในนามของกระทรวงมหาดไทย พร้อมด้วยสมาคมแม่บ้านมหาดไทย ผู้บริหาร ข้าราชการ บุคลากรในสังกัด ขอถวายความอาลัยอย่างหาที่สุดมิได้ต่อการเสด็จสวรรคตของสมเด็จพระราชินีนาถเอลิซาเบธที่ 2 แห่งสหราชอาณาจักร ตลอดพระชนม์ชีพ สมเด็จพระราชินีนาถเอลิซาเบธที่ 2 ได้ทรงอุทิศพระองค์ด้วยพระปรีชาสามารถและความมุ่งมั่นแน่วแน่ที่จะยังประโยชน์ต่อพสกนิกรชาวสหราชอาณาจักร และในเครือจักรภพ รวมทั้ง ความสัมพันธไมตรีอันใกล้ชิดระหว่างราชอาณาจักรทั้งสอง จึงนําคณะผู้บริหารในสังกัดกระทรวงมหาดไทย สมาคมแม่บ้านมหาดไทย ข้าราชการ บุคลากรในสังกัดกระทรวงมหาดไทย รวมกว่า 100 คน เข้าร่วมถวายความอาลัย โดยนําดอกกุหลาบสีขาววางหน้าพระบรมฉายาลักษณ์สมเด็จพระราชินีนาถเอลิซาเบธที่ 2 แห่งสหราชอาณาจักร
รัฐบาลไทย-ข่าวทำเนียบรัฐบาล-‘ดร.ตั้น’รุดตรวจรง.สารเคมีรั่ว ย้ำรง.ต้องรับผิดชอบ ปชช. ที่ได้รับผลกระทบแม้พบว่า สารเคมีที่รั่วมีความเป็นพิษต่ำ
วันศุกร์ที่ 23 กันยายน 2565
‘ดร.ตั้น’รุดตรวจรง.สารเคมีรั่ว ย้ํารง.ต้องรับผิดชอบ ปชช. ที่ได้รับผลกระทบแม้พบว่า สารเคมีที่รั่วมีความเป็นพิษต่ํา
‘ดร.ตั้น’รุดตรวจรง.สารเคมีรั่ว ย้ํารง.ต้องรับผิดชอบ ปชช. ที่ได้รับผลกระทบแม้พบว่า สารเคมีที่รั่วมีความเป็นพิษต่ํา
‘ดร.ตั้น’รุดตรวจรง.สารเคมีรั่ว ย้ํารง.ต้องรับผิดชอบ ปชช. ที่ได้รับผลกระทบแม้พบว่า สารเคมีที่รั่วมีความเป็นพิษต่ํา
.
ดร.กฤชนนท์ อัยยปัญญา เลขานุการรัฐมนตรีว่าการกระทรางอุตสาหกรรม ลงพื้นที่ตรวจสอบการการรั่วไหลของสารเคมีจากโรงงานอุตสาหกรรมในพื้นที่จังหวัดนครปฐม โดยระบุว่า สารเคมีที่รั่วออกมานั้น เป็นโรงงานย่านพุทธมณฑลสาย 7 จากการตรวจสอบของผู้เชี่ยวชาญ พบว่า สารเคมีที่รั่วไหลนั้นมีชื่อว่า สารไดฟีนีลออกไซด์ (Diphenyl Oxide) 73% และสารไบฟีนีล (Biphenyl) 27% ซึ่งเป็นสารที่ไม่ได้เกิดจากกระบวนการผลิตโดยตรง แต่เป็นสารที่เกิดจาก Hot Oil หรือน้ํามันถ่ายเทร้อนเกิดการรั่วไหล ทําให้เกิดกลิ่นฉุน และเหม็นเปรี้ยวกระจายไปยังพื้นที่รอบๆ ในรัศมีประมาณ 5 กิโลเมตร ซึ่งขณะนี้ได้ปิดวาล์วเพื่อควบคุมการรั่วไหล และหยุดสายพานการผลิตเรียบร้อยแล้ว
.
ดร.กฤชนนท์ ให้ข้อมูลว่า จากการตรวจสอบเบื้องต้นคาดว่าสาเหตุเกิดจากการผุกร่อนของท่อส่งสารเคมี และสารเคมีที่รั่วออกมานั้นปริมาณอยู่ที่ราว 30 ลิตร และเนื่องจากเป็นสารที่มีน้ําหนักเบา ทําให้ลอยไปในอากาศได้ไกล แต่จากสารดังกล่าวเป็นสารที่ระเหยได้เร็ว ในช่วงแรกที่เกิดการรั่วไหลจะมีกลิ่นรุนแรง แต่ก็จะระเหยไปอย่างรวดเร็วเมื่อลอยขึ้นสู่อากาศ จัดอยู่ในกลุ่มพี่มีพิษต่ํา อาจจะทําให้เกิดการระคายเคืองที่คอ ตา และแสบจมูกบ้างหากสูดดมเข้าไปในปริมาณมาก
.
อย่างไรก็ตาม ดร.กฤชนนท์ แนะนําว่า แม้ว่าสารดังกล่าวจะมีความเป็นพิษต่ํา แต่ก็ควรใส่หน้ากากป้องกันไว้หากในบริเวณนั้นยังมีกลิ่นของสารเคมีอยู่ เพื่อป้องกันอันตรายในเบื้องต้น
.
สําหรับการตรวจสอบหาสาเหตุของการรั่วไหลนั้น จะมีการสอบสวนอย่างละเอียดอีกครั้ง ส่วนมาตรการกํากับดูแลในเบื้องต้นนั้น ทางอุตสาหกรรมจังหวัด ได้สั่งการให้ทางโรงงานหยุดการผลิตแล้ว จนกว่าจะมีการปรับปรุงแก้ไขให้แล้วเสร็จ และสามารถมั่นใจได้ว่ากระบวนการผลิตจะมีความปลอดภัย 100% รวมถึงแผนจัดการความเสี่ยงและมาตรการป้องกันเหตุที่จะเกิดขึ้นในอนาคตด้วย
.
ดร.กฤชนนท์ ย้ําว่า หากประชาชนได้รับผลกระทบต่อสุขภาพจากสารเคมีที่รั่วไหลในครั้งนี้ ทางโรงงานจะต้องรับผิดชอบทั้งหมด แต่ถ้าปฏิเสธความรับผิดชอบ ทางกระทรวงอุตสาหกรรม พร้อมจะติดตามเรียกร้องความเสียหายให้ประชาชนที่ได้รับความเดือดร้อนอย่างแน่นอน
รัฐบาลไทย-ข่าวทำเนียบรัฐบาล-นายกรัฐมนตรียินดีและชื่นชม "โตโน่" ทำความดีเพื่อสังคม
วันอาทิตย์ที่ 23 ตุลาคม 2565
นายกรัฐมนตรียินดีและชื่นชม "โตโน่" ทําความดีเพื่อสังคม
นายกรัฐมนตรียินดีและชื่นชม "โตโน่" ทําความดีเพื่อสังคม
วันที่ 23 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความชื่นชม นายภาคิน คําวิลัยศักดิ์ หรือ โตโน่ นักร้องและนักแสดง และยินดีที่สามารถบรรลุภารกิจว่ายน้ําข้ามลําน้ําโขง ระดมเงินจัดซื้ออุปกรณ์การแพทย์ให้โรงพยาบาลนครพนม และโรงพยาบาลแขวงคําม่วน สปป.ลาว ภายใต้ชื่อกิจกรรม One Man And The River หนึ่งคนว่าย หลายคนให้
"ขอแสดงความยินดีและชื่นชม ที่ช่วยกันทําความดีให้สังคม ยอมเสียสละ อดทน ฝึกฝน ด้วยความเข้มแข็ง และด้วยจิตใจอันมุ่งมั่น จนสามารถปฎิบัติภารกิจได้สําเร็จตามที่มุ่งหวังไว้" พลเอก ประยุทธ์ จันทร์โอชา กล่าว
.................
รัฐบาลไทย-ข่าวทำเนียบรัฐบาล-พลเอก ประวิตรฯ พอใจผลคุณภาพสิ่งแวดล้อมโดยรวมดีขึ้น ย้ำยังต้องติดตามเฝ้าระวังของเสีย สารพิษและขยะพลาสติก ทำความเข้าใจและขับเคลื่อนแผน มุ่งรูปธรรมผลสัมฤทธิ์
วันศุกร์ที่ 28 ตุลาคม 2565
พลเอก ประวิตรฯ พอใจผลคุณภาพสิ่งแวดล้อมโดยรวมดีขึ้น ย้ํายังต้องติดตามเฝ้าระวังของเสีย สารพิษและขยะพลาสติก ทําความเข้าใจและขับเคลื่อนแผน มุ่งรูปธรรมผลสัมฤทธิ์
พลเอก ประวิตรฯ พอใจผลคุณภาพสิ่งแวดล้อมโดยรวมดีขึ้น ย้ํายังต้องติดตามเฝ้าระวังของเสีย สารพิษและขยะพลาสติก ทําความเข้าใจและขับเคลื่อนแผน มุ่งรูปธรรมผลสัมฤทธิ์
วันนี้ (28 พฤศจิกายน 2565) เวลา 10.30 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 5 / 65 ผ่านระบบอิเล็กทรอนิกส์ โดยมี รมว.ทส ปล.ทส.และ ปล.กห.ร่วมประชุม ณ มูลนิธิอนุรักษ์ป่ารอยต่อฯ
ที่ประชุมรับทราบ รายงานภาพรวมสถานการณ์คุณภาพสิ่งแวดล้อม ปี 65 ดีขึ้น โดยมีพื้นที่เพาะปลูกเกษตรอินทรีย์เพิ่มขึ้น ความอุดมสมบูรณ์ของทรัพยากรประมงเพิ่มขึ้น และการใช้พลังงานมีประสิทธิภาพมากขึ้น สถานการณ์ที่ควรติดตามเฝ้าระวัง เช่น ปริมาณการนําเข้าปุ๋ยเคมีและวัตถุอันตรายทางการเกษตร ปริมาณขยะพลาสติก ของเสียอันตราย มูลฝอยติดเชื้อเพิ่มขึ้น และธรณีภัยพิบัติเพิ่มขึ้น พร้อมทั้งรับทราบผลการดําเนินงานบริหารจัดการเขตควบคุมมลพิษ ตามแผนการปฏิรูปประเทศ พบว่า เขตควบคุมมลพิษ 18 พื้นที่ ใน 13 จว. ไม่มีพื้นที่ใด มีความพร้อมในการยกเลิกเขตควบคุมมลพิษในปี 2565โดยมีพื้นที่หมู่เกาะพีพี จว.กระบี่ เป็นที่เดียวที่มีความพร้อมยกเลิกในระยะไม่เกิน 3 ปี ทั้งนี้ ต.หน้าพระลาน จว.สระบุรี และ จว.ระยอง ยังอยู่ในสถานะมีความพร้อมน้อย ปัญหาภาพรวมจากข้อจํากัดงบประมาณ รวมทั้งการกํากับดูแลไม่ทั่วถึงและเข้มงวดพอ
ต่อจากนั้น ได้ร่วมพิจารณาและให้ความเห็นชอบ ด้านการประเมินผลกระทบสิ่งแวดล้อม ( EIA ) ที่สําคัญ ได้แก่ โครงการพัฒนาเพิ่มขีดความสามารถท่าอากาศยานดอนเมือง โครงการโรงไฟฟ้าพระนครใต้ (ส่วนเพิ่ม) สมุทรปราการ โครงการอ่างเก็บน้ําน้ําปาด จว.อุตรดิตถ์ และโครงการก่อสร้างทางเลี่ยงเมือง จว.อ่างทอง และเห็นชอบ แผนจัดการคุณภาพสิ่งแวดล้อม ปี 66-70 แผนปฎิบัติการด้านการจัดการขยะพลาสติก ระยะที่ 2 ปี 66-70 แผนเฉพาะกิจเพื่อแก้ไขปัญหามลพิษด้านฝุ่นละอองปี 66 นโยบายกํากับการนําเข้าเศษพลาสติก แผนปฏิบัติการเพื่อจัดการคุณภาพสิ่งแวดล้อมในระดับจังหวัด ปี 67 โครงการพัฒนาศักยภาพสํานักงานทรัพยากรธรรมชาติ และสิ่งแวดล้อมจังหวัด รวมทั้งการกําหนดอัตราค่าบริการกําจัดขยะมูลฝอย ขององค์กรปกครองส่วนท้องถิ่น 14 แห่ง ที่ได้รับการจัดสรรเงินกองทุนสิ่งแวดล้อม
พลเอก ประวิตรฯ ได้ขอบคุณ ทส.ที่ให้ความสําคัญรขับเคลื่อนงานด้านสิ่งแวดล้อมต่อเนื่องมา มีผลสถานการณ์ภาพรวมคุณภาพสิ่งแวดล้อมดีขึ้น อย่างไรก็ตามขอให้ ทส.ยังคงติดตามสถานการณ์ที่ควรติดตามเฝ้าระวังอย่างใกล้ชิด พร้อมทั้ง ร่วมกํากับและเข้มงวด การบริหารจัดการเขตควบคุมมลพิษให้เป็นไปตามแผนการปฏิรูปประเทศ โดยขอให้ทําความเข้าใจกับหน่วยงานที่เกี่ยวข้อง ร่วมขับเคลื่อนแผนจัดการคุณภาพสิ่งแวดล้อม ที่ผ่านความเห็นชอบ ให้เป็นรูปธรรมโดยมุ่งผลสัมฤทธิ์ ควบคู่กับการสร้างความเข้าใจและการมีส่วนร่วมของภาคประชาชน ชุมชนท้องถิ่นไปพร้อมกัน
...........
ลิงค์ดาวโหลดคลิป !!!!
​
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.ร้อยเอ็ด และ มรภ.ชัยภูมิ ประจำปีการศึกษา 2560-2562
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.ร้อยเอ็ด และ มรภ.ชัยภูมิ ประจําปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.ร้อยเอ็ด และ มรภ.ชัยภูมิ ประจําปีการศึกษา 2560-2562
เมื่อวันที่ 22 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏร้อยเอ็ดและมหาวิทยาลัยราชภัฏชัยภูมิ ประจําปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. บัณฑิตผู้สําเร็จการศึกษาจากมหาวิทยาลัยราชภัฏร้อยเอ็ด มีผู้เข้ารับพระราชทานปริญญาบัตร ระดับปริญญาตรี จํานวนทั้งสิ้น 1,356 คน และรอบสอง เวลา 13.30 น. บัณฑิตผู้สําเร็จการศึกษาจากมหาวิทยาลัยราชภัฏร้อยเอ็ด มีผู้เข้ารับพระราชทานปริญญาบัตร ระดับปริญญาตรี 403 คน ระดับปริญญาโท 29 คน และระดับปริญญาเอก 4 คน รวมทั้งสิ้น 436 คน สําหรับบัณฑิตผู้สําเร็จการศึกษาจากมหาวิทยาลัยราชภัฏชัยภูมิ มีผู้เข้ารับพระราชทานปริญญาบัตร ระดับปริญญาตรี 1,305 คน ระดับปริญญาโท 27 คน และระดับปริญญาเอก 8 คน รวมทั้งสิ้น 1,340 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเชื่อมั่นการลงนามย่อความตกลงหุ้นส่วนและความร่วมมือรอบด้าน (PCA) ไทย-EU จะต่อยอดความร่วมมือไทย-EU อย่างรอบด้าน
วันพฤหัสบดีที่ 8 กันยายน 2565
โฆษกรัฐบาลเผย รัฐบาลเชื่อมั่นการลงนามย่อความตกลงหุ้นส่วนและความร่วมมือรอบด้าน (PCA) ไทย-EU จะต่อยอดความร่วมมือไทย-EU อย่างรอบด้าน
โฆษกรัฐบาลเผย รัฐบาลเชื่อมั่นการลงนามย่อความตกลงหุ้นส่วนและความร่วมมือรอบด้าน (PCA) ไทย-EU จะต่อยอดความร่วมมือไทย-EU อย่างรอบด้าน
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลชื่นชมการทํางานอย่างหนักของทุกหน่วยงานที่มีส่วนเกี่ยวข้องจนสามารถเห็นผลสําเร็จเป็นรูปธรรมเมื่อมีการลงนามย่อความตกลงความเป็นหุ้นส่วนและความร่วมมือรอบด้าน (Partnership and Cooperation Agreement–PCA)
โดยเมื่อวันที่ 2 กันยายน 2565 กระทรวงการต่างประเทศไทยและกระทรวงการต่างประเทศแห่งสหภาพยุโรป ได้ร่วมลงนามย่อความตกลงความเป็นหุ้นส่วนและความร่วมมือรอบด้าน (Partnership and Cooperation Agreement–PCA) ณ กรุงบรัสเซลส์ ประเทศเบลเยี่ยม
ซึ่งการลงนามในความตกลงดังกล่าวจะเป็นการยกระดับการเจรจาทางการเมืองของไทย และ EU ทําให้กรอบการดําเนินการในเชิงโครงสร้าง และขยายขอบเขตความร่วมมือที่เป็นประโยชน์ร่วมกันของทั้งสองฝ่าย ตลอดจนเป็นแผนงานสําหรับกรอบการดําเนินความสัมพันธ์อันดีระหว่าง EU และ ไทยในอนาคต
“รัฐบาลมุ่งมั่นการสร้างสัมพันธ์เพื่อขยายความร่วมมือกับประเทศ และกลุ่มประเทศในทุกมิติ เพื่อเพิ่มโอกาสการแข่งขันและความเติบโตของประเทศ ซึ่งประเทศไทยยังเป็นที่น่าสนใจในกระแสโลก ทั้งด้านการค้า การลงทุน การท่องเที่ยว รัฐบาลมั่นใจว่าด้วยการแก้ไขปัญหา ประกอบกับการประเมินสถานการณ์อย่างต่อเนื่อง เมื่อสถานการณ์ด้านความท้าทายต่าง ๆ ในโลกดีขึ้น ประเทศไทยจะฟื้นตัวพร้อมตอบรับทุกกระแสโลกอย่างแน่นอน” นายอนุชา ฯ กล่าว
รัฐบาลไทย-ข่าวทำเนียบรัฐบาล-สุริยะเดินหน้ายกระดับผลิตภาพการผลิตภาคอุตสาหกรรม พลิกโฉมอุตสาหกรรมไทยสู่การเติบโตอย่างยั่งยืน
วันพุธที่ 12 ตุลาคม 2565
สุริยะเดินหน้ายกระดับผลิตภาพการผลิตภาคอุตสาหกรรม พลิกโฉมอุตสาหกรรมไทยสู่การเติบโตอย่างยั่งยืน
กระทรวงอุตสาหกรรม (อก.) ผลักดันแผนการเพิ่มผลิตภาพการผลิตภาคอุตสาหกรรม มุ่งยกระดับผลิตภาพผู้ประกอบการตลอดห่วงโซ่อุปทาน พร้อมยกระดับผลิตภาพแรงงาน เพื่อตอบโจทย์การพัฒนาอุตสาหกรรม และสนับสนุนการขยายตัวทางเศรษฐกิจของประเทศให้เติบโตอย่างยั่งยืน
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรม(อก.)เปิดเผยว่าที่ผ่านมาภาคอุตสาหกรรมของไทยต้องเผชิญกับความท้าทายจากวิกฤตการณ์โควิด- 19ที่ส่งผลให้เศรษฐกิจต้องหยุดชะงักอย่างไรก็ตามปัจจุบันสถานการณ์การผลิตภาคอุตสาหกรรมกลับมาฟื้นตัวอีกครั้งหลังรัฐบาลได้ออกมาตรการต่างๆโดยเฉพาะมาตรการเปิดประเทศส่งผลให้การผลิตในภาคอุตสาหกรรมขยายตัวเพิ่มมากขึ้นมีจํานวนนักท่องเที่ยวเพิ่มขึ้นและการบริโภคในประเทศปรับตัวดีขึ้นดังนั้นก้าวใหม่ของอุตสาหกรรมไทยในยุคความปกติถัดไป(Next Normal)จะต้องให้ความสําคัญกับการเพิ่มผลิตภาพการผลิตภาคอุตสาหกรรมควบคู่ไปกับการยกระดับภาคอุตสาหกรรมไปสู่อุตสาหกรรมศักยภาพของประเทศหรือเป็นห่วงโซอุปทาน(Supply Chain)ให้กับอุตสาหกรรมศักยภาพและส่งเสริมการพัฒนาอุตสาหกรรมอย่างยั่งยืนเพื่อเพิ่มขีดความสามารถในการแข่งขันให้กับภาคอุตสาหกรรมของไทยทั้งนี้กระทรวงอุตสาหกรรมจึงได้มอบหมายให้สํานักงานเศรษฐกิจอุตสาหกรรม(สศอ.)จัดทํามาตรการและแนวทางการเพิ่มผลิตภาพการผลิตภาคอุตสาหกรรมไทยเนื่องจากเป็นปัจจัยที่จะนําไปสู่การขยายตัวของภาคอุตสาหกรรมได้อย่างยั่งยืนซึ่งเป็นการวางรากฐานการพัฒนาอุตสาหกรรมของประเทศตามเป้าหมายของยุทธศาสตร์ชาติ20ปีที่ได้กําหนดเป้าหมายให้ภาคอุตสาหกรรมมีการขยายตัวของผลิตภัณฑ์มวลรวมในอัตราร้อยละ4.6และมีการขยายตัวของผลิตภาพการผลิตภาคอุตสาหกรรมในอัตราร้อยละ2.2
นางวรวรรณชิตอรุณรองปลัดกระทรวงอุตสาหกรรมรักษาราชการแทนผู้อํานวยการสํานักงานเศรษฐกิจอุตสาหกรรม(สศอ.)กล่าวว่าขณะนี้สศอ.อยู่ระหว่างการดําเนิน“โครงการติดตามผลสัมฤทธิ์การดําเนินโครงการภายใต้แผนแม่บทการเพิ่มประสิทธิภาพและผลิตภาพการผลิตของภาคอุตสาหกรรมพ.ศ.2560-2564”เพื่อจัดทํามาตรการและแนวทางการเพิ่มผลิตภาพการผลิตภาคอุตสาหกรรมเพื่อเพิ่มขีดความสามารถในการแข่งขันให้กับภาคอุตสาหกรรมของไทยให้สามารถเติบโตได้อย่างยั่งยืนโดยได้ศึกษาแนวทางการเพิ่มผลิตภาพการผลิตของต่างประเทศที่ประสบความสําเร็จมีบริบทใกล้เคียงกับประเทศไทยอาทิสิงคโปร์และเกาหลีใต้มาใช้เป็นแนวทางในการเพิ่มผลิตภาพการผลิตของภาคอุตสาหกรรมนอกจากนี้สศอ.ยังได้ให้ความสําคัญกับกระบวนการมีส่วนร่วมของทุกภาคส่วนจึงได้ผนึกกําลังเดินหน้ารับฟังความคิดเห็นและข้อเสนอแนะจากหน่วยงานภาครัฐภาคเอกชนสถาบันการศึกษานักวิชาการและภาคส่วนที่เกี่ยวข้องเพื่อนํามายก(ร่าง)มาตรการและแนวทางการเพิ่มผลิตภาพการผลิตภาคอุตสาหกรรมให้รองรับสถานการณ์การเปลี่ยนแปลงของบริบทโลกที่มีการเปลี่ยนแปลงไปอย่างรวดเร็วและตอบโจทย์การพัฒนาอุตสาหกรรมของไทยในอนาคต
สําหรับการดําเนินงานดังกล่าวจะทําให้ภาคอุตสาหกรรมไทยมีแนวทางในการเพิ่มผลิตภาพทั้งผลิตภาพของสถานประกอบการและผลิตภาพแรงงานควบคู่กับปัจจัยสนับสนุนต่างๆซึ่งจะทําให้ภาคอุตสาหกรรมมีกลไกในการขับเคลื่อนการขยายตัวของเศรษฐกิจของประเทศให้เติบโตอย่างเข้มแข็งซึ่งจะนําไปสู่การเพิ่มขีดความสามารถของภาคอุตสาหกรรมได้อย่างยั่งยืนต่อไป
11ตุลาคม2565
รัฐบาลไทย-ข่าวทำเนียบรัฐบาล-พล.อ.ประยุทธ์ จันทร์โอชา ขอบคุณทุกกำลังใจที่มอบให้ ยืนยันเคารพการพิจารณาของศาลฯ ไม่ว่าคำวินิจฉัยจะเป็นเช่นใด ขณะนี้ยังคงปฏิบัติหน้าที่รมว.กลาโหม เร่งสนับสนุนรัฐบาลแก้ไขปัญหาน้ำท่วม
วันพุธที่ 14 กันยายน 2565
พล.อ.ประยุทธ์ จันทร์โอชา ขอบคุณทุกกําลังใจที่มอบให้ ยืนยันเคารพการพิจารณาของศาลฯ ไม่ว่าคําวินิจฉัยจะเป็นเช่นใด ขณะนี้ยังคงปฏิบัติหน้าที่รมว.กลาโหม เร่งสนับสนุนรัฐบาลแก้ไขปัญหาน้ําท่วม
พลเอก ประยุทธ์ จันทร์โอชา ขอบคุณทุกกําลังใจที่มอบให้ ยืนยันเคารพการพิจารณาของศาลฯ ไม่ว่าคําวินิจฉัยจะเป็นเช่นใด ขณะนี้ยังคงปฏิบัติหน้าที่รัฐมนตรีว่าการกระทรวงกลาโหม เร่งสนับสนุนรัฐบาลแก้ไขปัญหาน้ําท่วม
วันที่ 14 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา รัฐมนตรีว่าการกระทรวงกลาโหม รับทราบผลการพิจารณาของศาลรัฐธรรมนูญ ที่กําหนดนัดอ่านคําวินิจฉัยเรื่องการดํารงตําแหน่งนายกรัฐมนตรี ในวันศุกร์ที่ 30 กันยายน 2565 โดยเชื่อมั่นในกระบวนการยุติธรรม และยืนยันว่าจะให้ความเคารพต่อผลการพิจารณาของศาลฯ ไม่ว่าคําวินิจฉัยจะเป็นเช่นใด
พลเอก ประยุทธ์ จันทร์โอชา ขอขอบคุณกําลังใจจากประชาชนทุกคนที่มอบให้ และขณะนี้ยังคงปฏิบัติหน้าที่รัฐมนตรีว่าการกระทรวงกลาโหม ในการสนับสนุนรัฐบาลอย่างเต็มที่ และในสถานการณ์ปัจจุบันได้ให้กองทัพและหน่วยงานที่เกี่ยวข้องในสังกัดกระทรวงกลาโหม เร่งดูแล ช่วยเหลือประชาชนที่ได้รับความเดือดร้อน จากสถานการณ์น้ําท่วมขังอย่างทันท่วงที ทั้งในกรุงเทพมหานครและอีกหลายพื้นที่ของประเทศไทย พร้อมทั้งช่วยฟื้นฟู เยียวยา ผู้ที่ได้รับผลกระทบเพื่อให้สถานการณ์คลี่คลายโดยเร็ว
รัฐบาลไทย-ข่าวทำเนียบรัฐบาล-เริ่มแล้ว การแข่งขัน WorldSkills ครั้งที่ 46 สนาม เกาหลี ไทยส่ง 2 สาขา
วันอาทิตย์ที่ 16 ตุลาคม 2565
เริ่มแล้ว การแข่งขัน WorldSkills ครั้งที่ 46 สนาม เกาหลี ไทยส่ง 2 สาขา
กระทรวงแรงงาน โดยกรมพัฒนาฝีมือแรงงาน ส่งเยาวชนลงสนามแข่งขัน  WorldSkills ครั้งที่ 46 อีก  2 สาขา การออกเเบบเกมเชิงสามมิติ และการสร้างเเละประกอบเเม่พิมพ์  แข่งขันระหว่างวันที่ 13-16 ตุลาคม 2565 ณ เมืองโกยาง สาธารณรัฐเกาหลี
รัฐบาลไทย-ข่าวทำเนียบรัฐบาล-ครม. เห็นชอบแนวทางการปฏิบัติราชการ รองรับชีวิต – ทำงานวิถีใหม่ 3 รูปแบบ “เหลื่อมเวลา – นับเวลา – นอกที่ตั้ง”
วันจันทร์ที่ 26 กันยายน 2565
ครม. เห็นชอบแนวทางการปฏิบัติราชการ รองรับชีวิต – ทํางานวิถีใหม่ 3 รูปแบบ “เหลื่อมเวลา – นับเวลา – นอกที่ตั้ง”
.....
ที่ประชุม ครม. (20 ก.ย. 65) เห็นชอบแนวทางการปฏิบัติราชการที่รองรับชีวิตและการทํางานวิถีใหม่ พร้อมคู่มือ เพื่อให้ส่วนราชการใช้เป็นแนวทางในการดําเนินการต่อไป และให้หน่วยงานของรัฐพิจารณานําแนวทางและคู่มือดังกล่าว ไปปรับใช้ตามความเหมาะสม 3 รูปแบบ
.
• รูปแบบที่ 1 ปฏิบัติงานในที่ตั้ง “เหลื่อมเวลาทํางาน” เช่น กําหนดช่วงเวลาการเข้างานและเลิกงานเป็น 4 ช่วง คือ 07.30-15.30 น., 08.00-16.00 น., 08.30-16.30 น. และ 09.30-17.30 น. เป็นต้น
• รูปแบบที่ 2 ปฏิบัติงานในที่ตั้ง “นับชั่วโมงการทํางาน” เช่น กําหนดให้สามารถเลือกเวลาเข้างานได้ตามความเหมาะสมกับรูปแบบการดํารงชีวิต โดยไม่กระทบต่อประสิทธิภาพการทํางาน โดยเมื่อนับเวลาปฏิบัติงานรวมกันแล้วต้องไม่น้อยกว่า 40 ชั่วโมง/สัปดาห์ เป็นต้น
• รูปแบบที่ 3 ปฏิบัติงานนอกที่ตั้ง “กําหนดให้สอดคล้องกับร่างระเบียบสํานักนายกรัฐมนตรีว่าด้วยการปฏิบัติงานนอกที่ตั้งของส่วนราชการ พ.ศ. ....” ซึ่ง คกก.ตรวจสอบร่างกฎหมายและร่างอนุบัญญัติได้เสนอ ครม. ตรวจพิจารณาแล้วเมื่อวันที่ 6 ก.ย. 65
.
สําหรับแนวทางการปฏิบัติราชการดังกล่าว มีหลักการสําคัญ คือ ให้ส่วนราชการและหน่วยงานของรัฐปรับตัวได้อย่างสอดคล้องกับบริบทและสถานการณ์ที่เปลี่ยนแปลงไป
.
เนื่องจากในช่วง 2 ปีที่ผ่านมา การแพร่ระบาดของโควิด -19 ส่งผลกระทบต่อรูปแบบการดํารงชีวิต และการปฏิบัติงานในภาครัฐอย่างต่อเนื่อง จึงจําเป็นต้องปรับตัวและปรับเปลี่ยนวิธีการปฏิบัติงานและการให้บริการประชาชน ที่สอดคล้องกับฐานวิถีชีวิตใหม่
.
อ่านเพิ่มเติม คลิกhttps://www.thaigov.go.th/news/contents/details/59461
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.เห็นชอบแผนการขับเคลื่อนการพัฒนาระเบียงเศรษฐกิจพิเศษ หวังกระจายความเจริญสู่ภูมิภาค ลดความเหลื่อมล้ำทางรายได้ ยกระดับคุณภาพชีวิตของประชาชน
วันพุธที่ 21 กันยายน 2565
ครม.เห็นชอบแผนการขับเคลื่อนการพัฒนาระเบียงเศรษฐกิจพิเศษ หวังกระจายความเจริญสู่ภูมิภาค ลดความเหลื่อมล้ําทางรายได้ ยกระดับคุณภาพชีวิตของประชาชน
ครม.เห็นชอบแผนการขับเคลื่อนการพัฒนาระเบียงเศรษฐกิจพิเศษ หวังกระจายความเจริญสู่ภูมิภาค ลดความเหลื่อมล้ําทางรายได้ ยกระดับคุณภาพชีวิตของประชาชน และเสริมสร้างความมั่นคงในพื้นที่บริเวณชายแดน
วันนี้ (21 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า คณะรัฐมนตรีเห็นชอบแผนการขับเคลื่อนการพัฒนาระเบียงเศรษฐกิจพิเศษ โดยได้พิจารณาองค์ประกอบการพัฒนาระเบียงเศรษฐกิจพิเศษ 5 ด้าน และการขับเคลื่อนการดําเนินงาน ดังนี้ 1.การให้สิทธิประโยชน์และการอํานวยความสะดวกการลงทุน 2.การพัฒนาห่วงโซ่การผลิตและบริหาร 3.การวิจัยและพัฒนาและการถ่ายทอดเทคโนโลยี 4.การพัฒนาโครงสร้างพื้นฐาน และ 5.การพัฒนาแรงงานและสนับสนุนผู้ประกอบการ พร้อมทั้ง กําหนดขอบเขตพื้นที่ กิจการเป้าหมาย และสิทธิประโยชน์ในระเบียงเศรษฐกิจพิเศษ ประกอบด้วย พื้นที่จังหวัดเชียงราย จังหวัดเชียงใหม่ จังหวัดลําพูน และจังหวัดลําปาง เป็นระเบียงเศรษฐกิจพิเศษภาคเหนือ พื้นที่จังหวัดพระนครศรีอยุธยา จังหวัดนครปฐม จังหวัดสุพรรณบุรี และจังหวัดกาญจนบุรี เป็นระเบียงเศรษฐกิจพิเศษภาคกลาง – ตะวันตก พื้นที่จังหวัดนครราชสีมา จังหวัดขอนแก่น จังหวัดอุดรธานี และจังหวัดหนองคาย เป็นระเบียงเศรษฐกิจพิเศษภาคตะวันออกเฉียงเหนือ จังหวัดชุมพร จังหวัดระนอง จังหวัดสุราษฎร์ธานี และจังหวัดนครศรีธรรมราช เป็นระเบียงเศรษฐกิจพิเศษภาคใต้
นางสาวรัชดาฯ กล่าวถึงความก้าวหน้าการด้านการสร้างรายได้ และเพิ่มขีดความสามารถในการแข่งขันระเบียงเศรษฐกิจพิเศษใน 4 ภาค (ระเบียงเศรษฐกิจพิเศษภาคเหนือ ระเบียงเศรษฐกิจพิเศษภาคกลาง – ตะวันตก ระเบียงเศรษฐกิจพิเศษภาคตะวันออกเฉียงเหนือ ระเบียงเศรษฐกิจพิเศษภาคใต้) ว่า มูลค่าการลงทุนในปี 2564 จํานวน 118,637 ล้านบาท มีการดําเนินโครางการสําคัญ ทั้งในด้านการพัฒนาโครงสร้างพื้นฐาน การยกระดับกิจกรรมทางเศรษฐกิจ การใช้ประโยชน์อทุยานวิทยาศาสตร์และสถาบันการศึกษาในพื้นที่ และการส่งเสริมและสนับสนุนด้านวิจัยและพัฒนา และถ่ายทอดเทคโนโลยีและนวัตกรรม ส่วนเขตพัฒนาเขตเศรษฐกิจพิเศษชายแดน 10 แห่ง ได้แก่ จังหวัดตาก มุกดาหาร สระแก้ว ตราด สงขลา หนองคาย นราธิวาส เชียงราย นครพนม และจังหวัดกาญจนบุรี เกิดการลงทุนภาคเอกชน (ปี 2558 – เมษายน 2565) จํานวน 36,882 ล้านบาท ด้านโครงสร้างพื้นฐานและด่านศุลกากรแล้วเสร็จร้อยละ 89%
“ผลสําเร็จของการพัฒนาเขตเศรษฐกิจพิเศษ ทําให้การกระจายความเจริญสู่ภูมิภาค ลดความเหลื่อมล้ําทางรายได้ ยกระดับคุณภาพชีวิตของประชาชน และเสริมสร้างความมั่นคงในพื้นที่บริเวณชายแดน รวมทั้ง เพิ่มความสามารถในการแข่งขันและการเชื่อมโยงกับประเทศเพื่อนบ้าน รัฐบาลพร้อมสนับสนุนเพื่อให้มีการเข้ามาลงทุนในพื้นที่นั้น ๆ อีกทั้งยังมีกฎหมาย มาตรการ หรือสิทธิพิเศษต่างๆ ที่จูงใจนักลงทุนให้เข้ามาทําธุรกิจในเขตพื้นที่เศรษฐกิจพิเศษอีกด้วย โดยสิทธิประโยชน์ต่างๆ จะเป็นในเรื่องของกฎระเบียบที่มีความผ่อนปรนเป็นพิเศษ รวมถึงสิทธิประโยชน์ทางด้านภาษี และอื่น ๆ อีกมากมาย” นางสาวรัชดาฯ กล่าว
........................
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมการประชุมเจ้าหน้าที่อาวุโสเพื่อเตรียมการประชุมรัฐมนตรีอาเซียนด้านการเกษตรและป่าไม้ ครั้งที่ 44 และการประชุมที่เกี่ยวข้อง
วันอังคารที่ 25 ตุลาคม 2565
กระทรวงเกษตรฯ ร่วมการประชุมเจ้าหน้าที่อาวุโสเพื่อเตรียมการประชุมรัฐมนตรีอาเซียนด้านการเกษตรและป่าไม้ ครั้งที่ 44 และการประชุมที่เกี่ยวข้อง
กระทรวงเกษตรฯ ร่วมการประชุมเจ้าหน้าที่อาวุโสเพื่อเตรียมการประชุมรัฐมนตรีอาเซียนด้านการเกษตรและป่าไม้ ครั้งที่ 44 และการประชุมที่เกี่ยวข้อง
นายสมชวน รัตนมังคลานนท์ รองปลัดกระทรวงเกษตรและสหกรณ์ ในฐานะ SOM-AMAF Leader ของไทย เป็นหัวหน้าคณะผู้แทนไทย เข้าร่วมการประชุมเจ้าหน้าที่อาวุโสเพื่อเตรียมการประชุมรัฐมนตรีอาเซียนด้านการเกษตรและป่าไม้ (PREPSOM-44th AMAF) ครั้งที่ 44 และการประชุมที่เกี่ยวข้อง ระหว่างวันที่ 25 - 26 ตุลาคม 2565 โดยมี ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ สํานักงานปลัดกระทรวงเกษตรและสหกรณ์ ผู้แทนหน่วยงานในสังกัดกระทรวงเกษตรและสหกรณ์ที่เกี่ยวข้อง อาทิ กรมการข้าว กรมประมง กรมปศุสัตว์ กรมวิชาการเกษตร กรมส่งเสริมการเกษตร กรมส่งเสริมสหกรณ์ สํานักงานมาตรฐานสินค้าเกษตรลาหารแห่งชาติ สํานักงานเศรษฐกิจการเกษตร และกรมป่าไม้ กระทรวงทรัพยากรธรรมชาติและสิ่งแวดล้อม เป็นองค์ประกอบคณะผู้แทนไทยเข้าร่วม ผ่านระบบการประชุมทางไกลออนไลน์ (Zoom Meeting)
สําหรับการประชุมเจ้าหน้าที่อาวุโสเพื่อเตรียมการประชุมรัฐมนตรีอาเซียนด้านการเกษตรและป่าไม้ (PREPSOM-44th AMAF) ครั้งที่ 44 และการประชุมที่เกี่ยวข้อง วันที่ 25 ตุลาคม 2565 นั้น ประกอบด้วย (1) การประชุมเจ้าหน้าที่อาวุโสเพื่อเตรียมการประชุมรัฐมนตรีอาเซียนด้านการเกษตรและป่าไม้ ครั้งที่ 44 (PREPSOM-44th AMAF) (2) การประชุมเจ้าหน้าที่อาวุโสเพื่อเตรียมการประชุมรัฐมนตรีอาเซียนด้านการเกษตรและป่าไม้กับเจ้าหน้าที่อาวุโสของจีน ญี่ปุ่น และสาธารณรัฐเกาหลี ครั้งที่ 22 (PREPSOM 22nd AMAF Plus Three) และ (3) การประชุมเจ้าหน้าที่อาวุโสเพื่อเตรียมการประชุมรัฐมนตรีอาเซียนอินเดียด้านการเกษตรและป่าไม้ ครั้งที่ 7 (PERPSOM-7th AIMMAF)
โดยการประชุมฯ ดังกล่าว มีขึ้นเพื่อรับทราบความก้าวหน้าการดําเนินงานตามกรอบความร่วมมือด้านอาหาร การเกษตร และป่าไม้ของประเทศสมาชิก รวมถึงความก้าวหน้าความร่วมมือของคู่เจรจาและองค์การระหว่างประเทศ ก่อนการประชุมระดับรัฐมนตรีอาเซียนด้านการเกษตรและป่าไม้ ครั้งที่ 44 และการประชุมที่เกี่ยวข้องในวันที่ 26 ตุลาคม 2565
รัฐบาลไทย-ข่าวทำเนียบรัฐบาล-รมว.พม. ร่วมคณะนายกฯ ที่ อบต.อุทัยสวรรค์ ซับน้ำตาญาติเหยื่อกราดยิง จ.หนองบัวลำภู
วันศุกร์ที่ 7 ตุลาคม 2565
รมว.พม. ร่วมคณะนายกฯ ที่ อบต.อุทัยสวรรค์ ซับน้ําตาญาติเหยื่อกราดยิง จ.หนองบัวลําภู
รมว.พม. ร่วมคณะนายกฯ ที่ อบต.อุทัยสวรรค์ ซับน้ําตาญาติเหยื่อกราดยิง จ.หนองบัวลําภู
วันนี้ (7 ต.ค. 65) เวลา 15.30 น. คณะรัฐมนตรี นําโดยพลเอกประยุทธ์ จันทร์โอชา นายกรัฐมนตรี และพลเอกประวิตร วงษ์สุวรรณ รองนายกรัฐมนตรี รวมทั้ง นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เดินทางมาถึง อบต.อุทัยสวรรค์ อําเภอนากลาง จังหวัดหนองบัวลําภู พื้นที่จุดเกิดเหตุการณ์กราดยิงและใช้มีดทําร้ายเหยื่อในศูนย์เด็กเล็ก ซึ่งมีทั้งครูและนักเรียนเสียชีวิตจํานวนมาก
ทั้งนี้ ญาติพี่น้องของผู้เสียชีวิตกําลังรอติดต่อรับความช่วยเหลือจากทางรัฐบาลหลายหน่วยงานจากเหตุโศกนาฏกรรม
ดังกล่าว หลังจากนั้น คณะนายกรัฐมนตรีจะเดินทางไปที่โรงพยาบาลหนองบัวลําภูเพื่อเยี่ยมให้กําลังใจผู้บาดเจ็บต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย ภริยานายกฯ นำคณะคู่สมรสคณะรัฐมนตรีเยี่ยมชมพิพิธภัณฑ์ศิลป์แผ่นดิน เพื่อเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 20 ตุลาคม 2565
​โฆษกรัฐบาลเผย ภริยานายกฯ นําคณะคู่สมรสคณะรัฐมนตรีเยี่ยมชมพิพิธภัณฑ์ศิลป์แผ่นดิน เพื่อเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
​โฆษกรัฐบาลเผย ภริยานายกฯ นําคณะคู่สมรสคณะรัฐมนตรีเยี่ยมชมพิพิธภัณฑ์ศิลป์แผ่นดิน เพื่อเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันนี้ (วันที่ 20 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ในวันนี้ (20 ตุลาคม 2565) ระหว่างเวลา 08.45 – 13.30 น. รศ. นราพร จันทร์โอชา ภริยาพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการนําคณะคู่สมรสคณะรัฐมนตรีเยี่ยมชมพิพิธภัณฑ์ศิลป์แผ่นดิน ตําบลเกาะเกิด อําเภอบางปะอิน จังหวัดพระนครศรีอยุธยา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 เพื่อเป็นการเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
โฆษกประจําสํานักนายกรัฐมนตรี กล่าวเพิ่มเติมว่า พิพิธภัณฑ์ศิลป์แผ่นดิน เป็นที่จัดแสดงนิทรรศการงานฝีมือช่างของสถาบันสิริกิติ์ สวนจิตรลดา และผลงานศิลปหัตถกรรมของมูลนิธิส่งเสริมศิลปาชีพ ในสมเด็จพระนางเจ้าสิริกิดิ์ พระบรมราชินีนาถ พระบรมราชชนนีพันปีหลวง ที่ได้คัดเลือกจากงานที่มีความงดงาม มีเอกลักษณ์ ทรงคุณค่าจนถือเป็นศิลปหัตถกรรมของแผ่นดิน
ทั้งนี้ สําหรับผู้ที่สนใจเยี่ยมชมพิพิธภัณฑ์ศิลป์แผ่นดิน สามารถเยี่ยมชมได้ทุกวันพุธ – วันอาทิตย์ เวลา 10.00 – 15.30 น. ณ พิพิธภัณฑ์ศิลป์แผ่นดิน ตําบลเกาะเกิด อําเภอบางปะอิน จังหวัดพระนครศรีอยุธยา
รัฐบาลไทย-ข่าวทำเนียบรัฐบาล-ศน.ถวายทุนการศึกษาศาสนทายาท สืบสานพระพุทธศาสนาจัดพิธีถวายทุนการศึกษา 220 ทุน แด่พระภิกษุสามเณรที่กำลังศึกษาเปรียญธรรม สร้างศาสนทายาท ในการสืบสานและเผยแผ่พระพุทธศาสนา
วันพุธที่ 21 กันยายน 2565
ศน.ถวายทุนการศึกษาศาสนทายาท สืบสานพระพุทธศาสนาจัดพิธีถวายทุนการศึกษา 220 ทุน แด่พระภิกษุสามเณรที่กําลังศึกษาเปรียญธรรม สร้างศาสนทายาท ในการสืบสานและเผยแผ่พระพุทธศาสนา
ศน.ถวายทุนการศึกษาศาสนทายาท สืบสานพระพุทธศาสนาจัดพิธีถวายทุนการศึกษา 220 ทุน แด่พระภิกษุสามเณรที่กําลังศึกษาเปรียญธรรม สร้างศาสนทายาท ในการสืบสานและเผยแผ่พระพุทธศาสนา
ศน.ถวายทุนการศึกษาศาสนทายาท สืบสานพระพุทธศาสนาจัดพิธีถวายทุนการศึกษา 220 ทุน แด่พระภิกษุสามเณรที่กําลังศึกษาเปรียญธรรม สร้างศาสนทายาท ในการสืบสานและเผยแผ่พระพุทธศาสนา
วันที่ 21 กันยายน 2565 เวลา 13.30 น. นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีถวายทุนการศึกษาแด่พระภิกษุสามเณรตามโครงการสนับสนุนศาสนทายาทสืบสานและเผยแผ่พระพุทธศาสนา ภายใต้กองทุนส่งเสริมการเผยแผ่พระพุทธศาสนาเฉลิมพระเกียรติ 80 พรรษา ประจําปีงบประมาณ พ.ศ. 2565 ณ วัดปากน้ํา เขตภาษีเจริญ กรุงเทพมหานคร
นายอิทธิพล คุณปลื้ม กล่าวว่า กระทรวงวัฒนธรรม โดยกรมการศาสนา น้อมนําพระราชปณิธานของพระบาทสมเด็จพระเจ้าอยู่หัว ที่ทรงมีพระราชศรัทธาในบวรพระพุทธศาสนา และทรงสนพระทัยศึกษาธรรมะโดยเฉพาะอย่างยิ่งพระไตรปิฎก อันเป็นหลักฐานการบันทึกองค์ธรรมแห่งการตรัสรู้และการเทศนาสั่งสอนของพระพุทธองค์ ทรงมีพระราชปุจฉาเผดียงถามสมเด็จพระสังฆราชและพระเถรานุเถระ ว่า “จะส่งเสริมการเรียนการสอนพระบาลีอย่างไรให้เข้าถึงพระไตรปิฎก” เพื่อเป็นการจรรโลงบวรพระพุทธศาสนาให้ดํารงอยู่อย่างมั่นคงและ เพื่อเป็นการรับสนองพระราชปุจฉาดังกล่าว อีกทั้งพระภิกษุ สามเณร ถือเป็นบุคลากรที่มีส่วนสําคัญต่อการ สืบทอดพระพุทธศาสนาและเผยแผ่พระธรรมคําสอนของพระพุทธเจ้า เป็นกลไกสําคัญที่ช่วยส่งเสริมสนับสนุนให้ประชาชนได้ศึกษาเรียนรู้หลักธรรมทางพระพุทธศาสนาพร้อมนําไปปฏิบัติตามศีลธรรมอันดีงามสืบไป กระทรวงวัฒนธรรม โดยกรมการศาสนา (ศน.) ในฐานะผู้กํากับดูแลกองทุนส่งเสริมการเผยแผ่พระพุทธศาสนาเฉลิมพระเกียรติ 80 พรรษา จึงได้สนับสนุนการเผยแผ่พระพุทธศาสนาโดยส่งเสริมการศึกษาแก่พระภิกษุสามเณร ให้มีโอกาสศึกษาพุทธธรรมในระดับที่สูงขึ้น ภายใต้โครงการสนับสนุนศาสนทายาทสืบสานและเผยแผ่พระพุทธศาสนา เพื่อสร้างศาสนทายาทในการทําหน้าที่เผยแผ่พระพุทธศาสนาที่มีคุณภาพมาอย่างต่อเนื่อง ตั้งแต่ปี พ.ศ. 2556 จนถึงปัจจุบัน
นายอิทธิพล กล่าวต่อว่า ในปีงบประมาณ 2565 กรมการศาสนา ได้ร่วมกับวัดปากน้ํา เขตภาษีเจริญ จัดถวาย “ทุนการศึกษาสําหรับพระภิกษุสามเณร” ที่กําลังศึกษาในสํานักเรียนพระปริยัติธรรม แผนกบาลี ระดับเปรียญธรรม ประโยค - เปรียญธรรม 8 ประโยค ในส่วนกลาง (กรุงเทพมหานคร) จํานวน 220 ทุนๆ ละ 5,000 บาท เพื่อสนับสนุนการศึกษาแก่พระภิกษุสามเณร ให้เป็นผู้มีความรอบรู้และแตกฉานในพระธรรมวินัย ทั้งภาคทฤษฎีและภาคปฏิบัติ จนสามารถเข้าถึงแก่นแท้ของพระพุทธศาสนาได้ด้วยตนเอง สามารถนําไปปฏิบัติอย่างถูกต้องและนําหลักธรรมคําสอนทางศาสนาไปอบรมสั่งสอนแก่พุทธศาสนิกชนได้อย่างไม่ผิดเพี้ยน จะช่วยให้พุทธศาสนิกชนมีความเลื่อมใสศรัทธาและนําหลักธรรมคําสอนทางศาสนาไปเป็นหลักในการดําเนินชีวิต ซึ่งถือเป็นปัจจัยที่สําคัญประการหนึ่งในการเสริมสร้างความเข้มแข็งแก่สถาบันศาสนาให้ดํารงอยู่คู่สังคมไทยอย่างยั่งยืน
รัฐบาลไทย-ข่าวทำเนียบรัฐบาล-รฟม. เริ่มขยายระยะทางทดสอบเดินรถไฟฟ้าโมโนเรลสายสีเหลือง จากถนนศรีนครินทร์ - ถนนลาดพร้าว เป็นครั้งแรก
วันอังคารที่ 11 ตุลาคม 2565
รฟม. เริ่มขยายระยะทางทดสอบเดินรถไฟฟ้าโมโนเรลสายสีเหลือง จากถนนศรีนครินทร์ - ถนนลาดพร้าว เป็นครั้งแรก
พร้อมชวนคุณร่วมกิจกรรม “เซลฟี่รูปตัวเอง คู่กับ รถไฟฟ้าโมโนเรลสายสีเหลือง” ลุ้นรับของที่ระลึกสุดพิเศษ 12 ตุลาคม นี้
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมมีข่าวดีที่ทุกท่านรอคอยมาฝาก ในวันที่ 12 ตุลาคม นี้ โครงการรถไฟฟ้าสายสีเหลือง ช่วงลาดพร้าว - สําโรง จะเริ่มขยายระยะทางทดสอบเดินรถไฟฟ้าโมโนเรลสายสีเหลือง จากถนนศรีนครินทร์ ไปยังถนนลาดพร้าว เป็นครั้งแรก โดยจะวิ่งผ่านสถานีมากสุดถึง 16 สถานี นับเป็นระยะทางที่ไกลกว่าครั้งไหน ๆ ที่ผ่านมา เส้นทางเริ่มต้นจากศูนย์ซ่อมบํารุง (Depot) ของโครงการฯ ผ่านสถานีศรีอุดม (YL16) บนถนน ศรีนครินทร์ ผ่านแยกพัฒนาการ แยกลําสาลี เข้าสู่ถนนลาดพร้าว มุ่งหน้าสู่สถานีปลายทาง สถานีลาดพร้าว (YL01) ซึ่งเป็นสถานีที่ผู้โดยสารจะสามารถเปลี่ยนเส้นทางไปยัง สถานีลาดพร้าว (BL15) ของรถไฟฟ้า MRT สายสีน้ําเงิน ได้ในอนาคตเพื่อเป็นการฉลองความคืบหน้าครั้งสําคัญของโครงการฯ รฟม. ขอเชิญชวนชาวศรีนครินทร์และชาวลาดพร้าวทุกท่าน ที่อยู่ในแนวสายทางของโครงการฯ ร่วมทักทายรถไฟฟ้าโมโนเรลสายสีเหลืองกันได้ตลอดทั้งวัน ระหว่างเวลา 10.00 น. - 17.30 น. แบบชิล ๆ ไม่ต้องรีบร้อน เพราะรถไฟฟ้าของเรายังต้องจํากัดความเร็วให้ตรงตามแผนการทดสอบระบบเดินรถอย่างเคร่งครัด รับรองว่าเร่งสปีดหนีคุณไปไม่ได้ง่าย ๆ แน่นอนและห้ามพลาดร่วมสนุกกับกิจกรรมดี ๆ ที่ รฟม. จัดให้ เพียงแค่คุณ “เซลฟี่รูปตัวเอง คู่กับ รถไฟฟ้าโมโนเรลสายสีเหลือง” อัพโหลดรูปถ่ายขึ้นบน Facebook ของตนเอง ติดแฮชแท็ก #Yellowmonorail #Mrta และตั้งค่าเป็นสาธารณะ (Public) เฉพาะภายในวันที่ 12 ตุลาคม 2565 วันเดียวเท่านั้น ตั้งแต่เวลา 10.00 น. - 24.00 น. จากนั้นทีมงานจะสุ่มเลือกผู้โชคดี จํานวน 100 ท่าน รับของที่ระลึกสุดพิเศษ “กระปุกออมสินโมโนเรลสายสีเหลือง” ส่งตรงถึงบ้านท่านทันที ทั้งนี้ รายชื่อผู้โชคดีจะประกาศทาง เฟซบุ๊กแฟนเพจโครงการรถไฟฟ้าสายสีเหลือง ช่วงลาดพร้าว - สําโรง ในวันที่ 14 ตุลาคม 2565 นี้
ปัจจุบัน โครงการรถไฟฟ้าสายสีเหลือง ช่วงลาดพร้าว - สําโรง มีความก้าวหน้างานโยธา 96.96% ความก้าวหน้างานระบบรถไฟฟ้า 96.56% และความก้าวหน้าโดยรวม 96.79% (ข้อมูล ณ สิ้นเดือนกันยายน 2565) ติดตามรายละเอียดและสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline และติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-กระทรวงเกษตรฯ รับมอบอาหารสุนัข เพื่อเตรียมความพร้อมช่วยเหลือเกษตรกรผู้เลี้ยงสัตว์ในยามวิกฤติ
วันพฤหัสบดีที่ 20 ตุลาคม 2565
กระทรวงเกษตรฯ รับมอบอาหารสุนัข เพื่อเตรียมความพร้อมช่วยเหลือเกษตรกรผู้เลี้ยงสัตว์ในยามวิกฤติ
กระทรวงเกษตรฯ รับมอบอาหารสุนัข เพื่อเตรียมความพร้อมช่วยเหลือเกษตรกรผู้เลี้ยงสัตว์ในยามวิกฤติ
นายประยูร อินสกุล รองปลัดกระทรวงเกษตรและสหกรณ์ รักษาการปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์ ในการรับมอบอาหารเม็ดสําหรับสุนัข จํานวน 6,000 กิโลกรัม จากนายสัตวแพทย์วัชระ ปานวุ่น ประธานเจ้าหน้าที่บริหาร บริษัท โอ สแควร์ ดิสทริบิวชั่น จํากัด เพื่อบรรเทาความเดือดร้อนและช่วยเหลือพี่น้องเกษตรกรผู้เลี้ยงสัตว์ ที่อยู่ในพื้นที่ประสบอุทกภัยในขณะนี้ โดยมี นายสมชวน รัตนมังคลานนท์ รองปลัดกระทรวงเกษตรและสหกรณ์ นายชัยวัฒน์ โยธคล รองอธิบดีกรมปศุสัตว์ นายรักไทย งามภักดิ์ ผู้อํานวยการสํานักพัฒนาระบบและรับรองมาตรฐานสินค้าปศุสัตว์ กรมปศุสัตว์ ร่วมรับมอบ ณ บริเวณหน้าอาคาร 1 กระทรวงเกษตรและสหกรณ์
ทั้งนี้ กระทรวงเกษตรและสหกรณ์ ได้เตรียมความพร้อมรองรับภัยพิบัติเพื่อช่วยบรรเทาความเดือดร้อนและลดความสูญเสียของเกษตรกรผู้เลี้ยงสัตว์ในช่วงวิกฤติ สําหรับอาหารสุนัขที่ได้รับมอบในวันนี้ จะเตรียมจัดสรรและแจกจ่ายให้กับเกษตรกรผู้เลี้ยงสัตว์ในพื้นที่เป้าหมายต่อไป และส่วนหนึ่งจะนําไปแจกจ่ายให้กับผู้ประสบภัยในพื้นที่ จ.เพชรบุรี ในวันที่ 21 – 22 ต.ค. 65 โดยมีรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เป็นประธานส่งมอบ
สําหรับผู้ที่สนใจจะบริจาคสิ่งของให้ความช่วยเหลือเกษตรกรผู้เลี้ยงสัตว์ สามารถติดต่อได้ที่ศูนย์อํานวยการป้องกันและแก้ไขปัญหาภัยพิบัติ ด้านปศุสัตว์ (ศปภ.ปศ.) กรมปศุสัตว์ กรุงเทพมหานคร โทร 02 653 4444 ต่อ 3315
รัฐบาลไทย-ข่าวทำเนียบรัฐบาล-ที่ปรึกษาด้านวัฒนธรรมและการท่องเที่ยว สถานเอกอัครราชทูตสาธารณรัฐประชาชนจีนประจำประเทศไทย เข้าเยี่ยมคารวะปลัดวธ.
วันพฤหัสบดีที่ 15 กันยายน 2565
ที่ปรึกษาด้านวัฒนธรรมและการท่องเที่ยว สถานเอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะปลัดวธ.
ที่ปรึกษาด้านวัฒนธรรมและการท่องเที่ยว สถานเอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะปลัดวธ.
ที่ปรึกษาด้านวัฒนธรรมและการท่องเที่ยว สถานเอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะปลัดวธ.
เมื่อวันที่ ๑๔ กันยายน ๒๕๖๕ Ms. CHANG Yumeng ที่ปรึกษาด้านวัฒนธรรมและการท่องเที่ยว สถานเอกอัครราชทูตสาธารณรัฐประชาชนจีนประจําประเทศไทย พร้อมด้วย Mr. QUE Xiaohua ผู้อํานวยการศูนย์วัฒนธรรมแห่งประเทศจีน ณ กรุงเทพฯ และคณะ เข้าเยี่ยมคารวะ นางยุพา ทวีวัฒนะกิจบวร ปลัดกระทรวงวัฒนธรรม (ปลัดวธ.) เพื่อหารือความร่วมมือด้านวัฒนธรรมระหว่างไทยและจีน โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ห้องรับรอง ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ไทย - ญี่ปุ่น ยกระดับความร่วมมือพัฒนาด้านการเกษตรในอนาคต
วันพุธที่ 21 กันยายน 2565
ไทย - ญี่ปุ่น ยกระดับความร่วมมือพัฒนาด้านการเกษตรในอนาคต
ไทย - ญี่ปุ่น ยกระดับความร่วมมือพัฒนาด้านการเกษตรในอนาคต
นายสมชวน รัตนมังคลานนท์ รองปลัดกระทรวงเกษตรและสหกรณ์ และนายมะซึโมโตะ มาซาโอะ (Mr.Matsumoto Masao)ที่ปรึกษารัฐมนตรีว่าการกระทรวงเกษตร ป่าไม้ และประมงร่วมหารือและชี้แจงเกี่ยวกับกรอบดําเนินงานความร่วมมือตามแถลงการณ์ร่วมว่าด้วยการผลิตทางการเกษตรและระบบอาหารที่ยั่งยืน (Joint Statement on Sustainable Agricultural Production and Food System )โดยมี ผู้แทนหน่วยงานในสังกัดกระทรวงเกษตรและสหกรณ์ เข้าร่วม
เปิดเผยภายหลังการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้กับเจ้าหน้าที่อาวุโสของจีน ญี่ปุ่น และสาธารณรัฐเกาหลี (SOM-AMAF Plus Three) ครั้งที่ 21 ระหว่างวันที่ 23 – 24 สิงหาคม 2565 โดย ดร.ทองเปลว กองจันทร์ ปลัดกระทรวงเกษตรและสหกรณ์ เร่งรัดให้นายสมชวน รัตนมังคลานนท์ รองปลัดกระทรวงเกษตรและสหกรณ์ หารือเพิ่มเติมกับนายมะซึโมโตะ มาซาโอะ ที่ปรึกษารัฐมนตรีว่าการกระทรวงเกษตร ป่าไม้ และประมง ต่อความร่วมมือของฝ่ายญี่ปุ่นกับประเทศสมาชิกอาเซียน (Japan’s proposal of its cooperation for ASEAN Member States) ในการปฏิรูประบบเกษตรและอาหาร ที่มีการนําเสนอในที่ประชุมดังกล่าว
สําหรับการหารือในครั้งนี้ เพื่อแลกเปลี่ยนข้อคิดเห็นต่อแนวทางการเสริมสร้างการปฏิรูประบบเกษตรและอาหารของภูมิภาคอาเซียน ภายใต้ความร่วมมือด้านการเกษตรและระบบอาหารที่ยั่งยืนระหว่างญี่ปุ่น-อาเซียน ครอบคลุมประเด็นต่าง ๆ อาทิ การเสริมสร้างความมั่นคงทางด้านอาหารและการพัฒนาระบบอาหารที่สามารถรับมือกับการเปลี่ยนแปลงและมีความยั่งยืน การส่งเสริมเกษตรอัจฉริยะและเกษตรดิจิทัล และการส่งเสริมการทําการเกษตรที่ลดปัญหาและปรับตัว ต่อการเปลี่ยนแปลงสภาพภูมิอากาศ เพื่อให้เป็นไปตามนโยบาบ BCG ของกระทรวงเกษตรและสหกรณ์ และยุทธศาสตร์ด้านระบบอาหารยั่งยืนของญี่ปุ่น (MeaDRI)
นายสมชวนฯกล่าวว่า ในปี 2566 อาเซียน-ญี่ปุ่น จะเฉลิมฉลองการครบรอบความสัมพันธ์ 50 ปี โดยรัฐมนตรีว่าการกระทรวงเกษตร ป่าไม้ และประมงญี่ปุ่น มีดําริที่จะยกระดับความร่วมมือด้านการเกษตรกับประเทศสมาชิกอาเซียน โดยเฉพาะกับประเทศไทย ผ่านโครงการความร่วมมือต่าง ๆ ได้แก่โครงการความร่วมมือระหว่างภาครัฐบาลและเอกชน และโครงการเสริมสร้างการใช้เทคโนโลยีเกษตรอัจฉริยะ ซึ่งนายมะซึโมโตะฯ ได้ขอให้ฝ่ายไทยผลักดันความร่วมมือดังกล่าวในการประชุมรัฐมนตรีอาเซียนด้านการเกษตรและป่าไม้กับรัฐมนตรีของจีน ญี่ปุ่น และสาธารณรัฐเกาหลี ครั้งที่ 22 (22ndAMAF Plus Three)ที่จะจัดขึ้นในเดือน 2566 นี้ นอกจากนี้ ข้อเสนอความร่วมมือของฝ่ายญี่ปุ่นเป็นประโยชน์ต่อการดําเนินงานด้านการพลิกโฉมระบบเกษตรและอาหารของไทยเป็นอย่างมาก อย่างไรก็ตาม เพื่อให้ประเทศไทย
ได้รับประโยชน์สูงสุด กระทรวงเกษตรและสหกรณ์จะเป็นที่จะต้องหารือและศึกษารายละเอียดเนื้อหาของข้อเสนอของฝ่ายญี่ปุ่นให้ถี่ถ้วนต่อไป